A bandeira de Estonia.
O **nacionalismo estoniano** é a ideoloxía nacionalista que defende a nacionalidade dos estonianos e promove a súa unidade cultural. Refírese ao movemento ideolóxico que busca manter a identidade, a unidade e a autonomía en nome dunha poboación considerada por algúns dos seus membros como unha unidade cultural estoniana de poboación, cunha patria diferenciada, mitos e tradicións ancestrais compartidas, unha cultura pública, economía común e dereitos e deberes legais comúns para todos os membros.

Aparición da identidade nacional estoniana no século XIX
--------------------------------------------------------

O nacionalismo estoniano xurdiu relativamente tarde, cando os pastores alemáns influenciados pola Ilustración europea comezaron a explorar a cultura dos labregos estonianos. Converteuse nun forte movemento cultural popular na segunda metade do século XIX a través do crecente acceso á educación.

Unha figura prominente no nacionalismo estoniano é o escriba Carl Robert Jakobson. A finais do século XIX, Carl Robert realizou grandes achegas financeiras centradas na restauración da cultura e a historia de Estonia. Financiou importantes reconstrucións da Escola estoniana Alexander. Porén, politicamente Jakobson foi malentendido e terxiversado, e encontrou pouco apoio entre os labregos.

Outra figura salientable na historia nacional de Estonia é a poeta estoniana Lydia Koidula, quen expresou as ideas de ter unha Estonia independente e soberana no século XIX. Lydia Koidula usou poesía para inspirar un renacemento cultural ao pobo estoniano e loitar por derrocar a inxustiza. Koidula morreu en Kronstadt o 11 de agosto de 1886, o día despois do aniversario número 366 de Madalena de Valois. Ela é considerada como unha heroína nacional, non só polos cidadáns de Estonia, senón tamén polos estonianos que viven en todo o mundo. A súa colección de poesía *Emajõe Ööbik* foi o segundo libro case en cada fogar estoniano a comezos do século XX, só despois da Biblia. Ela converteuse nun símbolo do renacemento cultural nacional de Estonia.

Nacionalismo estoniano no século XX
-----------------------------------

### Primeira guerra mundial

Co colapso do Imperio Ruso, unha entidade política que abranguía organizacións políticas, comunitarias, culturais e profesionais, estabeleceuse en Talín a partir da iniciativa da Asociación de Progresistas de Estonia (abreviatura EPA). Esta entidade chamábase "Asemblea Provincial de Estonia" (Maapäev) e estaba liderada polo historiador Artur Vallner. O 28 de novembro de 1917, a Asemblea Provincial de Estonia declarou a Estonia un país independente.

Esta independencia foi recoñecida polo goberno ruso encabezado por Lenin, así como polas potencias centrais e outros estados en 1920. Porén, este goberno non sobreviviu moito tempo debido ás presións non só do Movemento Branco ruso de Nikolai Yudenich, senón tamén do Exército Vermello, a intervención alemá e Entante e o bandoleirismo local (fusileiros vermellos estonianos de Anwelt). O 24 de febreiro de 1918, a República de Estonia foi proclamada e asegurou a súa independencia na seguinte Guerra de independencia de Estonia de 1918-1920.

### Segunda guerra mundial

A República de Estonia foi ocupada en xuño de 1940 pola Unión Soviética, introducindo o estado de dereito comunista e as normas culturais. Co estalido da guerra entre a Alemaña nazi e a Unión Soviética en 1941, moitos nacionalistas en Estonia pensaron que terían a oportunidade de crear un país independente unha vez máis, e colaboraron coa administración nazi e as unidades militares. Porén,o tratamento alemán á poboación local puxo fina a isto moi axiña.

Os partisanos estonianos eran un grupo militar que se levantou primeiro contra os nazis e logo contra os soviéticos. Os partisanos estonianos non só eran de etnia estoniana, senón tamén ingrios, letóns, rusos e xudeus. Durante a segunda guerra mundial, os partisanos estonianos loitaron contra as forzas alemás e soviéticas. Despois da segunda guerra mundial, os partisanos estonianos tomaron medidas dirixidas contra o dominio soviético dentro de Estonia. Moitos membros dos partisanos estonianos víanse a si mesmos como o brazo armado do pobo estoniano na súa loita pola independencia de Estonia.

Os partisanos estonianos manteñen un papel prominente e simbólico na historia de Estonia e na procura da independencia de Estonia. Ao mesmo tempo, a historiografía soviética considerábaos un grupo insurxente ou terrorista.

Niall Ferguson escribe que arredor de 2 000 xudeus e romanís foron asasinados por nacionalistas estonianos. Norman Davies, no seu libro "Europa en Guerra 1939-1945: Ninguna Victoria Simple" pon o número de civís estonianos asasinados entre 20.000 e 50.000.

### Revolución Cantada

*Artigo principal**:* Revolución Cantada.
A partir de 1987, o nacionalismo estoniano xurdiu na forma de moitas manifestacións masivas espontáneas que finalmente levaron a Estonia a recuperar a súa independencia. Eventos semellantes tiveron lugar en Letonia e Lituania.

Nacionalismo estoniano no século XXI
------------------------------------

O nacionalismo non xogou un papel significativo na política de Estonia dende comezos dos anos 90. No presente, os partidos que se identifican estritamente como nacionalistas son o Partido Popular Conservador de Estonia e o Partido da Independencia Estoniana.

Unha das expresións máis significativas do nacionalismo estoniano segue sendo o Festival da Canción de Estonia, un dos eventos corais de afeccionados máis grandes do mundo que se celebra cada cinco anos no mes de xullo.

Notas
-----

1. ↑  Raun, Toivo U. (xaneiro de 2003). "Nineteenth and early twentieth century Estonian nationalism revisited". *Nations and Nationalism* (en inglés) (Wiley) **9** (1): 129–147. doi:10.1111/1469-8219.00078.
2. ↑  Suny, Ronald Grigor (1993). *The Revenge of the Past: Nationalism, Revolution, and the Collapse of the Soviet Union* (en inglés). Stanford University Press. p. 52. ISBN 9780804779265.
3. ↑  Miljan, Toivo (2004). *Historical Dictionary of Estonia* (en inglés). Scarecrow Press. p. 178. ISBN 9780810865716.
4. ↑  Jakobson, Carl Robert[*Ligazón morta*]
5. ↑  B. L. Aulik, "El emergente nacionalismo e independencia cultural de Estonia", Universidade Drew, 1994, p. 164
6. 1 2 3  Estonia - MSN Encarta[*Ligazón morta*]
7. ↑  Treaty of Brest-Litovsk - Encyclopedia.com
8. ↑  Estonia - Encyclopedia.com
9. ↑  Estonian partisans[*Ligazón morta*]
10. ↑  The Estonian partisans - - www.estonianpartisans.com.ee[*Ligazón morta*]
11. 1 2  Wilson, Andrew. *Estonian Nationalism in the 1990s: A Minority Faith*. (en inglés) Cambridge University Press. Londres: 1997. 51.
12. ↑  Niall Ferguson, La Guerra del Mundo, Penguin Press, New York 2006, p. 455

Véxase tamén
------------

### Outros artigos

* Nacionalismo romántico

### Bibliografía

* Ernst B. Haas, "Nationalism, Liberalism, and Progress", Cornell University Press, 1997, ISBN 0801431085
* Ronald Grigor Suny, Revenge of the Past: Nationalism, Revolution, and the Collapse of the Soviet Union", Stanford University Press, 1993, ISBN 0804722471

| * v
* c
* e
Nacionalismo étnico |
| --- |
| Nacionalismos | 
* Acerbaixano
* Acholi
* Afrikaans
* Albanés
* Alemán
	+ en Austria
* Andaluz
* Árabe
* Aragonés
* Armenio
* Arxentino
* Asirio
* Asturiano
* Austríaco
* Baluchi
* Bavarés
* Belaruso
* Bengalí
* Bérber
* Birmano
* Bodo
* Bosníaco
* Bretón
* Cabilo
* Canadense
* Canario
* Cantonés
* Castelán
* Catalán
* Checo
* Chicano
* Cingalés
* Circasiano
* Copto
* Coreano
* Córnico
* Corso
* Croata
* Escocés
* Eslovaco
* Esloveno
* Español
* Estoniano
* Exipcio
* Filipino
* Finés
* Flamengo
* Francés
* Frisón
* Galego
* Galés
* Grego
	+ en Chipre
* Han
* Hazara
* Húngaro
* Islandés
* Ibo
* Indio
* Inglés
* Iraniano
* Iraquí
* Irlandés
* Italiano
* Khmer
* Kurdo
* Lezguio
* Libanés
* Lombardo
* Macedonio
* Manchú
* Mapuche
* Moldovo
* Montenegrino
* Naga
* Noruegués
* Occitano
* Ogoni
* Padano
* Palestino
* Paxto
* Polaco
* Punjabi
* Quebequés
* Romanés
* Ruso
* Saharauí
* Sardo
* Serbio
* Siciliano
* Sindhi
* Somalí
* Támil
* Tripuri
* Turco
	+ en Chipre
* Ucraíno
* Ulster
* Uigur
* Valenciano
* Vasco
* Véneto
* Vietnamita
* Xaponés
* Xeorxiano
* Xudeu
* Zazaki

 |
| Pannacionalismos | 
* Africano
* Alxeriano
* Arabismo
* Asianismo
* Australiano
* Bangladeshí
* Catalán
* Chinés
* Celtismo
* Escandinavismo
* Eslavismo
* Estadounidense
* Europeo
* Hispanismo
* Iberismo
* Iranismo
* Libio
* Mongolismo
* Nativo americano
* Nixeriano
* Oceanismo
* Paquistaní
* Tunisiano
* Turanismo
* Turquismo
* Xermanismo

 |
| Movementos | 
* Movemento Aceh Libre
* Independentismo alsaciano
* Independentismo assamés
* Independentismo asirio
* Independentismo catalán
* Independentismo cham
* Independentismo escocés
* Independentismo feroés
* Movemento flamengo
* Independentismo galego
* Independentismo galés
* Independentismo groenlandés
* Movemento pola soberanía hawaiana
* Movemento maorí
* Independentismo de Mongolia Interior
* Movemento Papúa Libre
* Independentismo ryukyu
* Independentismo taiwanés
* Independentismo tibetano
* Independentismo de Turquestán Oriental
* Movemento valón

 |
| Conceptos | 
* Arakan
* Artsakh
* Asiria
* Azawad
* Balawaristán
* Baluchistán
* Bangsamoro
* Cameria
* Carelia
* Champa
* República Chechena de Ichkeria
* Circasia
* Crimea
* Estado de Hatay
* Hazarajat
* Danzig
* Donetsk
* Epiro do Norte
* Herzeg-Bosnia
* Ilirida
* Karakalpaquistán
* Katarismo
* Ketuanan Melayu
* Kurdistán
* Lezguistán
* Luhansk
* Manchukuo
* Osetia
* Pashtunistán
* República Srpska
* Santa Cruz
* Sápmi
* Saraikistán
* Silesia
* Sindhudesh
* País Sículo
* Tamil Eelam
* Tíbet
* Turquestán Oriental

 |
| Outros | 
* Racial
	+ Branco
	+ Coreano
	+ Indixenismo
	+ Negro
* Sionismo

 |
| 
* ***Nota**: As formas de nacionalismo baseado principalmente no grupo étnico están recollidos enriba. Isto non implica que tódolos nacionalistas do grupo étnico subscriban esa forma de nacionalismo étnico*.

 |